पाएं अपने शहर की ताज़ा ख़बरें और फ्री ई-पेपरडाउनलोड करें
गत तीन दिन से धार व जिलेभर में माैसम बदला हुआ है। सुबह के समय तेज धूप निकलती है, लेकिन दाेपहर हाेते बादल डेरा डाल देते हैं, इसके बाद उमसभरा वातावरण हाे जाता है। इससे अधिकतम तापमान 41 डिग्री से अधिक हाे रहा था, वहीं अब गिरकर 36 डिग्री पर आ गया है। रविवार काे अधिकतम तापमान 36.6 और न्यनूतम 21.4 डिग्री दर्ज किया गया।
तापमान में गिरावट आने से लाेगाें काे तेज गर्मी से कुछ राहत मिली। माैसम वैज्ञानिकाें की माने ताे अभी दाे दिन तक माैसम ऐसा ही बना रहेगा। हालांकि इस प्रकार की छाेटी-छाेटी माैसमी घटनाएं इस महीने में आगे भी देखने काे मिलती रहेगी। रविवार काे भी धार में बादल छाए रहे, दाेपहर बाद ठंडी हवा भी चली, बारिश हाेने का अंदेशा था, लेकिन बारिश नहीं हुई।
गुजरात और पश्चिमी मप्र में चक्रवात का असर माैसम व कृषि वैज्ञानिक डाॅ. केएस किराड़ के अनुसार अरब सागर में गुजरात से लगे क्षेत्राें में चक्रवात की स्थिति बनी हुई है। गुजरात और पश्चिमी मप्र में इसका असर देखने में आरहा है। तेज हवा और नमी का प्रभाव हाे रहा है। हल्की बूंदा-बांदी की स्थिति जिले के कई क्षेत्राें में दिखी हैं। इसलिए तापमान में तीन से चार डिग्री की गिरावट आई है। दिन में माैसम साफ रहता है इससे निम्नदाब का क्षेत्र बनने लगता है। इससे नमी का प्रभाव दिखने लगता है। गर्मी और नमी के कारण शाम तक उमसभरा वातावरण हाे जाता है।
फसलाें में रस चूसने वाले कीड़े और कुछ बीमारियाें का प्रकाेप बढ़ सकता है। हालांकि दाे दिन में माैसम साफ हाे जाएगा। इसी तरह की माैसमी घटनाएं आगे भी देखने काे मिलेंगी। किसान भाइयाें काे सलाह है कि एहतियात बरतें। खेताें में गिलकी, तुरई, करेला, लाैकी, कद्दू, टेंसी आदि लगाई हुई हैं, उनकाे बचाकर रखे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn